Nodibinājuma „Akadēmiskās informācijas centrs” iepirkuma komisija 2015.gada 10. septembrī ir saņēmusi Pretendenta jautājumus par iepirkuma „Latvijas izglītības kvalifikāciju informācijas sistēmas izveide” nolikumu, identifikācijas Nr. AIC 2015/19, un sniedz šādu skaidrojumu:

**Jautājums:**

Vai Pretendents drīkst Nolikuma 6.3.2.3.apakšpunkta prasību apliecināt, piedāvājot divus speciālistus, pieņemot, ka pārējās 6.3.2.punkta apakšpunktu prasības nosegtu katrs no speciālistiem?

**Atbilde:**

Katra piedāvātā speciālista (projekta eksperta) kvalifikācija tiks izvērtēta atbilstoši Iepirkuma nolikuma 6.3.2. apakšpunktam. Iepirkuma nolikums neparedz maksimālo projekta ekspertu skaitu, bet, izvērtējot Pretendentu piedāvājumu saimniecisko izdevīgumu, projektā iesaistīto ekspertu skaits būs viens no kritērijiem (10.6. apakšpunkts).

**Pretenzija:**

Nolikuma 6.2., 6.3.1.3. un 6.3.2.2.apakšpunkti ietver prasību par pieredzi “iepriekšējo 3 (trīs) gadu laikā (2013., 2014. un 2015.gadā līdz piedāvājuma iesniegšanas termiņa beigām)”.

Uzskatām, ka prasība ir nepamatota, jo, tā kā Pretendentam ir jābūt iespējai apliecināt savu pieredzi par pilniem 3 kalendāriem gadiem (t.i. par 36 mēnešu periodu), par iepriekšējo 3 (trīs) gadu pieredzi ir uzskatāma pieredze, kas iegūta 2012., 2013., 2014. un 2015.gadā līdz piedāvājuma iesniegšanas termiņa beigām. To Iepirkumu uzraudzības birojs ir vairakkārt norādījis savos sūdzību izskatīšanas lēmumos, vadlīnijās un semināru materiālos.

Lūdzam attiecīgi apstiprināt, ka par atbilstošu pieredzi tiks uzskatīta pieredze, kas gūta 2012., 2013., 2014. un 2015.gadā līdz piedāvājuma iesniegšanas termiņa beigām.

**Atbilde:**

Iepirkuma komisija apliecina, ka pēdējos 36 mēnešos pirms piedāvājuma iesniegšanas termiņa gūtā pieredze tiks uzskatīta par atbilstošu.